
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Διόρθωση ασυμφωνίας μεταξύ του εγκεκριμένου σχεδίου και 
πραγματικότητας στην οδό Κοτυώρων της Περιοχής του Δή¬ 
μου Κορυδαλλού από την οδό Επτανήσου μέχρι την οδό Ααρί- 

οης . 1 

Καθορισμός ορίων οικισμού Παλαιοχωρίου, Ν. Λέσβου, κατηγορο¬ 
ποίησή του και καθορισμός όρων αρτιότητας και δόμησης. . . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 22924/928 (1) 

Διόρθωση ασυμφωνίας μεταξύ του εγκεκριμένου σχεδίου και πραγμα¬ 
τικότητας στην οδό Κοτυώρων της Περιοχής του Δήμου Κορυδαλ¬ 
λού από την οδό Επτανήσου μέχρι την οδό Λαρίσης. 

Ο ΝΟΜΑΡΧΗΣ ΔΙΑΜΕΡΙΣΜΑΤΟΣ ΔΥΤΙΚΗΣ ΑΤΤΙΚΗΣ 
' Εχοντας υπόψη: 

1. Τις διατάξεις του άρθρου 6 του Π.Λ/τος της 17.7.23 (ΦΕΚ 
228Δ/16.8.1923). 

2. Το Π.Δ./γμα της 18.10.1925 (ΦΕΚ 322Α/27.10.25) «Περί 
τρόπου διορθώσεως ασυμφωνιών». 

3. Το Π. Δ/γμα 1147/72 «περί διοικήσεως της μείζ. πρωτευού- 
σης». 

4. Το Β. Δ/γμα 805/72. 

5. Την κοινή απόφαση Α7/13-1/17 από 11.12.72 των Υπουρ¬ 
γών παρά τω Πρωθυπουργό) Εσωτερικών και Δημοσίων Έργων. 


6. Τις κοινές αποφάσεις Νομάρχη Αττικής και Νομάρχη Δ. Αττι¬ 
κής με αριθ. πρωτ. ΔΕΣ 11183/12.8.82 και ΤΤ 20571/15.11. 
1982 «περί μεταβίβασης αρμοδιοτήτων Νομάρχου στους Προϊσταμέ¬ 
νους Υπηρεσιών κ.λ.π. 

7. Το άρθρο 152 του Π. Δ/τος 910/10.10.1977 (ΦΕΚ 305/Α). 

8. Το άρθρο 3 παρ. 3 ,του 1032/14.3.80 (ΦΕΚ 57Α) περί συστά- 
σεως Υπουργείου ΧΟΠ. 

9. Το από 8.2.1985 με αριθ. πρωτ. 2794/171/123/85 έγγραφο 
του Β' Τμήματος της Διευθύνσεώς μας. 

10. Το με αριθ. Πρωτ. οικ. 11954/580/3.7.85 έγγραφό μας 
προς το Δήμο Κορυδαλλλού με το οποίο προτείναμε λύση με σχετικό 
διάγραμμα για την διόρθωση της διαπιστωθείσης ασυμφωνίας. 

11. Την με αριθ. 297/85 απόφαση του Δημοτικού Συμβουλίου 
Κορυδαλλού. 

12. Την γνωμάτευση του Συμβουλίου ΧΟΠ που διατυπώθηκε στη 
συνεδρίαση της 20.11.85 (πρακτικό 29/85 θέμα 26ον), αποφασίζου¬ 
με: 

Η διόρθωση ασυμφωνίας μεταξύ του εγκεκριμένου ρυμοτομικού 
σχεδίου Κορυδαλλού και της υφιστάμενης στο έδαφος καταστάσεως 
στο τμήμα της οδού Κοτυώρων μεταξύ των οδών Επτανήσου και 
Λαρίσης και συγκεκριμένα στα Ο.Τ. 15-16-37-38 με την έγκριση 
των οικοδομικών γραμμών I. Κ. Λ. Μ. ΝΞ. Ο.Π., όπως φαίνεται στο 
συνημμένο διάγραμμα σε κλίμακα 1:200 που θεωρήθηκε από τη 
Δ/ντρια της Δ/νσεως Πολεοδομίας ΑΛΑ και που το συνοπτικό του 
αντίτυπο δημοσιεύεται με την απόφαση αυτή. 

Η απόφαση αυτή να δημοαιευθεί στην Εφημερίδα της Κυβερνή- 
σεως. 

Αιγάλεω, 26 Νοεμβρίου 1985 
Ο Νομάρχης 
Ν. ΦΑΡΜΑΚΗΣ 

Αριθ. Π. 9751 (2) 

Καθορισμός ορίων οικισμού Παλαιοχωρίου, Ν. Λέσβου, κατηγοροποί¬ 
ησή του και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του ΠΔ 24.4./3.5.1985 «τρόπος καθορισμού 
ορίων των οικισμών της χώρας μέχρι 2000 κατοίκους κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελητητών, ιδιωτών Μηχανικών που τους 
είχε ανατεθεί η σχετική μελέτη, στα πλαίσια του σχεδιασμού των 
ανοιχτών πόλεων-χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού που συ¬ 
μπληρώθηκε από τους μελητητές που αναφέρουμε πάρα πάνω, σύμ¬ 
φωνα με τις υποδείξεις των προδιαγραφών του Υ.Χ.Ο.Π. για τη με¬ 
λέτη. 

4. Τη με αριθμ. 38/6.9.1985 απόφαση του Κοινοτικού Συμβου¬ 
λίου Παλαιοχωρίου. 

5. Την με αριθ. 104/23.10.85 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού Παλαιοχωρίου της Λέσβου στις 
κατηγορίες ΣΤΑΣΙΜΟΣ (Φθίνων μεσαίος). 

2. Καθορίζουμε το όριο του οικισμού Παλαιοχωρίου Λέσβου, όπως 
αυτό φαίνεται στην αεροφωτογραφία του οικισμού 1:5000 που επισυ¬ 
νάπτουμε και ορίζεται από τα σημεία 1, 2, 3... έως 12.1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το ΠΔ ΦΕΚ 181 Δ'/3.5.1985 και για τον 


οικισμό Παλαιοχωρίου είναι άρτια τα γήπεδα που βρίσκονται μέσα 
στα όρια του οικισμού και έχουν ελάχιστο εμβαδόν 300 τ.μ. 

β. Κατά παρέκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα δημο¬ 
σίευσης του από 24.4.1985 Δ/τος. 

4, Ειδικοί όροι δόμησης. 

Καθορίζουμε ειδικούς όρους δόμησης για τον οικισμό Παλαιοχω- 
ρίου Λέσβου όπως αναγράφονται στο συνημμένο δελτίο αρχιτεκτονι¬ 
κής αναγνώρισης, από τους όρους αυτούς είναι υποχρεωτικοί αυτοί 
που ορίζει το ΠΔ 24.4/3/5/1985 ΦΕΚ 81 Δ' άρθρο 8 και σύμ¬ 
φωνα με την κατηγορία που ανήκει ο οικισμός σαν αδιάφορος, ενδια¬ 
φέρων ή αξιόλογος. 

5. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινοχρήστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. . 

Κατά τα λοιπά ισχύουν όσα ορίζει το Δ/γμα 24.4.1985 (ΦΕΚ 
181 Δ/3.5.1985). 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 6 Νοεμβρίου 1985 

Ο Νομάρχης 
Ν. ΣΗΦΟΥΝΑΚΗΣ 

